|  |  |  |
| --- | --- | --- |
|  | REPUBLIKA HRVATSKA |  |
| Slika na kojoj se prikazuje simbol, emblem, logotip, grb  Opis je automatski generiran | **KOPRIVNIČKO - KRIŽEVAČKA ŽUPANIJA**  **Župan** |  |

KLASA: 400-03/23-01/1

URBROJ: 2137-03/06-23-3

Broj RKP-a: 27669

Matični broj: 02768275

OIB: 06872053793

Naziv obveznika: KOPRIVNIČKO-KRIŽEVAČKA ŽUPANIJA

Pošta i mjesto: 48000 Koprivnica

Ulica i kućni broj: Antuna Nemčića 5

Razina: 23 Konsolidirani proračun jedinice lokalne i područne (regionalne) samouprave

Šifra djelatnosti: 8411 Opće djelatnosti javne uprave

Razdjel: 000 NEMA RAZDJELA

Šifra grada/općine: 201

Razdoblje: 01.01. do 31.12.2023.

**B I L J E Š K E**

**uz Konsolidirane financijske izvještaje Koprivničko-križevačke županije**

**01.01.-31.12.2023. godine**

Konsolidirani financijski izvještaji Koprivničko-križevačke županije napravljeni su sukladno Okružnici Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2023. godine, KLASA : 400-02123-0t 127 URBROJ: 513-05-03-24- od l 0. siječnja 2024. godine.

Konsolidacijom je obuhvaćeno 18 osnovnih škola, 8 srednjih škola, Učenički dom, Dom za starije i nemoćne osobe, Zavod za prostorno uređenje Županije, Javna ustanova za upravljanje zaštićenim prirodnim vrijednostima na području Županije, PORA Razvojna agencija Podravine i Prigorja, 4 zdravstvene ustanove i Koprivničko-križevačka županija.

**Obrazac: PR-RAS**

**Ukupni prihodi/primici** za razdoblje 1. siječnja do 31. prosinca 2023. godine ostvareni su u iznosu 116.013.360,53 eura. Od toga su prihodi i primici proračunskih korisnika 78%, a Koprivničko-križevačke županije 22%.

**Prihodi poslovanja (6)** ostvareni su u iznosu 115.968.552,96 eura. Do značajnijeg odstupanja došlo je u okviru poreza i prireza na dohodak koji je ostvaren 31% više u odnosu na razdoblje prošle godine što je rezultat porasta plaća i broja zaposlenih u gospodarstvu Županije.

Ukupne pomoći ostvarene su u iznosu 52.804.774,75 eura od čega se na županiju odnosi 20% dok se preostalih 80% odnosi na proračunske korisnike.

Pomoći proračunu iz drugih proračuna iznose 5.207.356,39 eura, a ovdje se evidentira prihod koji Županija ostvaruje od Ministarstva znanosti za sufinanciranje prijevoza učenika osnovnih i srednjih škola i sufinanciranja troškova javnog linijskog prijevoza od Ministarstva mora, prometa i infrastrukture.

Pomoći od izvanproračunskih korisnika ostvarene su u iznosu 2.190.079,89 eura i znatno su povećane u odnosu na prošlu godinu. Razlog tome je što su ovdje evidentirane pomoći koje je OB dr. Tomislav Bardek ostvarila temeljem Ugovora o utrošku namjenskih financijskih sredstava, sklopljenog između Županije i Hrvatskog zavoda za zdravstveno osiguranje u iznosu 1.667.180,00eura.

Pomoći proračunskim korisnicima iz proračuna koji im nije nadležan ostvarene su u iznosu 34.898.220,82 eura i odnose se na proračunske korisnike. U sklopu ovih pomoći evidentiraju se pomoći iz Državnog proračuna za plaće zaposlenika osnovnih i srednjih škola i ostalih troškova za rad škole, te ostale pomoći iz nenadležnog proračuna (općina, grad).

Pomoći temeljem prijenosa EU projekata ostvarene su u iznosu 5.715.000,02 eura. Ovdje se evidentiraju projekti koje Županija i njezini korisnici kontinuirano provode, a odnose se na financiranje prehrane siromašnih učenika u školama, financiranje pomoćnika u nastavi, projekte Centra kompetentnosti, projekte ERASMUS i projekte kod zdravstvenih ustanova. Projekti se odvijaju planiranim intenzitetom.

Prihodi od imovine ostvareni su u iznosu 3.062.015,17 eura, a smanjenje se u odnosu na prošlu godinu odnosi na pad prihoda za eksploataciju mineralnih sirovina za 48% dok je povećanje na prihodu od dividendi koji je ostvarila Županija.

Prihodi od upravnih i administrativnih pristojbi, pristojbi po posebnim propisima i naknada iznose 6.169.798,06 eura i veći su odnosu na prošlu godinu za 17%. U sklopu ovih prihoda povećanje se odnosi na sufinanciranje cijene usluge, participacije i slično zbog većeg ostvarenja prihoda od dopunskog zdravstvenog osiguranja zbog priznavanja odrađenih usluga iznad limita u specijalističko-konzilijarnoj zaštiti kod zdravstvenih ustavnova, te prihoda od prodaje te pruženih usluga kod zdravstvenih ustanova, gdje su u 2023. godini ostvareni prihodi temeljem sklopljenog Sporazuma s Ministarstvom hrvatskih branitelja o provođenju programa preventivnih sistematskih pregleda hrvatskih branitelja kod OB dr. Tomislav Bardek Koprivnica te prihoda iz poslovanja ljekarne koja se nalazi u sklopu Doma zdravlja i ostalih prihoda od proračunskih korisnika.

Također, prihodi od donacija značajno su povećani i u najvećem dijelu se odnose na proračunske korisnike.

Prihodi od HZZO-a na temelju ugovornih obveza ostvareni su u iznosu od 40.489.345,09 eura i odnose se na zdravstvene ustanove.

Ostali prihodi odnose se na proračunske korisnike.

**Ukupni rashodi i izdaci** izvršeni su u iznosu od 113.675.679,69 eura, od čega se 21% odnosi na Koprivničko-križevačku županiju, a ostalih 79% čine rashodi/izdaci proračunskih korisnika.

**Rashodi poslovanja (3)** izvršeni su u iznosu 104.587.628,20 eura, te u ukupnim rashodima/izdacima, čine 92%. Najveći dio rashoda čine rashodi za zaposlene, a isti se financiraju iz Državnog proračuna i odnose se na sljedeće korisnike: osnovne škole, srednje škole i učenički dom i zdravstvene ustanove (izvor HZZO).

Rashodi za zaposlene iznose 69.512.024,89 eura od čega se 4% odnosi na zaposlenike i namještenike Županije dok se 88% odnosi na proračunske korisnike. Veći su za 15% nego prošle godine što je rezultat povećanje osnovice za obračun plaće osnovnih i srednjih škola i zdravstvenih ustanova i koeficijenta zaposlenika, zatim većeg broja djelatnika sa kojim su ugovoreni prekovremenih sati, promjene u evidentiranju isplate temeljem sudskih presuda vezanih za tužbe djelatnika, te s osnova povećanja dodatka posebnih uvjeta rada i dodatka zbog iznimne odgovornosti za život i zdravlje ljudi. Povećanje ovih rashoda rezultiralo je i odstupanjem na računu 3212 gdje se evidentraju prijevozi zaposlenika.

Materijalni rashodi iznose 27.643.308,48 euru. U sklopu materijalnih rashoda povećanje se bilježi se na stavci lijekova, laboratorijskog i fotolaboratorijskog materijala te na stavci potrošnog medicinskog materijala koje proizlazi iz povećanih cijena lijekova i potrošnog medicinskog materijala te povećane potrošnje, te povećanja cijene usluge opskrbe plina što je razlog povećanja na odjeljku 3223. U sklopu zdravstvenih i veterinarskih usluga došlo je do povećanja kod zdravstvenih ustanova zbog sve većeg broja usluga vezanih uz protetiku u dentalnoj medicini kod Doma zdravlja i zdravstvenih usluga koje obavlja OB dr. Tomislav Bardek. Povećanje od 25% u odnosu na prošlu godinu na odjeljku 3235 Zakupnine i najamnine u najvećem dijelu odnosi se na rashode Županije gdje se evidentira najam poslovnih prostora i opreme koju Županija koristi čiji su rashodi viši u odnosu na prošlu godinu. Intelektulne usluge bilježe smanjenje zbog manjeg broja sklopljenih ugovora o poslovnoj suradnji s vanjskim suradnicima kod zdravstvenih ustanova. Smanjene su i naknade za usluge odvjetnika i pravnog savjetovanja jer su tužbe zbog neisplate razlike u osnovici riješene 2022. godine.

Financijski rashodi iznose 353.950,83eura i manji su u odnosu na prethodnu godinu budući da se ovdje evidentiraju obračunate zatezne kamate iz radnih odnosa i poslovnih odnosa koje su u većini izvršene u prethodnoj godini, a u najvećem dijelu odnose se na proračunske korisnike.

Rashodi za subvencije odnose se na Županiju te iznose 3.582.809,17 eura i znatno su veći u odnosu na razdoblje prethodne godine zbog subvencioniranja javnog linijskog prijevoza temeljem potpisanog ugovora o javnoj usluzi prijevoza.

**Prihodi od prodaje nefinancijske imovine (7)** ostvareni su u iznosu 26.033,18 eura i odnose se prodaju zemljišta, stambenih objekata, prijevoznih sredstava, opreme i osnovnog stada (Gospodarska škola Križevci).

**Rashodi za nabavu nefinancijske imovine (4)** izvršeni su u iznosu 8.031.168,12 eura od čega se na županiju odnosi 1.287.185,34 eura odnosno 16%, dok se preostali iznos od 6.743.982,78 eura, odnosno 84%, odnosi na proračunske korisnike.

Ukupni rashodi za nabavu neproizvedene imovine iznose 73.948,24 eura i veći su u odnosu na prethodnu godinu. Najveće odstupanje iskazano je na računu 4124 za obnovu vanjske ovojnice zgrade u vlasništvu Općine Virje koja je Domu zdravlja Koprivničko-križevačke županije posebnim sporazumom dana na korištenje i upravljanje.

Ukupni rashodi za nabavu proizvedene dugotrajne imovine iznose 3.937.775,50 eura. Rashodi iskazani na računu 4212 i 4226 znatno su manji u odnosu na prethodnu godinu iz razloga što su završila ulaganja u školske sportske dvorane i opremanje dvorana.

Medicinska i laboratorijska oprema iznosi 1.246.781,31 i povećanje se odnosi na korisnika Dom zdravlja za nabavu uređaja za rehabilitaciju lakta za fizikalne terapije u Križevcima, nabavu za stomatološku jedinicu u Koprivnici, RVG uređaj i oprema za oftalmološku opremu za ordinaciju u Đurđevcu, te kod korisnika OB dr. Tomislav Bardek za nabavu infuzomata, bušilica za odjel ortopedije, ultrazvučne sonde za aparat za operaciju očne mrene, anesteziološki aparat i ostala medicinska oprema.

Veće odstupanje odnosi se na rashode za nabavu uređaja, strojeva i opreme u iznosu 1.411.170,17 eura i za 61,8% su veći u odnosu na prošlu godinu, a odnose se na opremanje centara kompetentnosti u Koprivnici i Đurđevcu i nabavu uređaja za Odsjek za dijetetiku i prehranu u vrijednosti OB dr. Tomislav Bardek Koprivnica.

Ostali rashodi koji se odnose na opremanje izvršeni su sukladno potrebama proračunskih korisnika i planiranim sredstvima svih korisnika, zdravstvenih ustanova i osnovnih i srednjih škola otprilike jednakim intenzitetom.

U odnosu na prošlu godinu povećani su rashodi za dodatna ulaganja na nefinancijskoj imovini gdje su evidentirani rashodi za projekt „Energetska obnova zgrade centralne bolničke građevine Opće bolnice „Dr. Tomislav Bardek“, investicije kod Doma zdravlja, ulaganja Županije za projektnu dokumentaciju Dvorca Inkey, dogradnja školskih sportskih objekata i ostala ulaganja kod Županije i korisnika.

**Primici od financijske imovine i zaduživanja (8)** ostvareni u iznosu 18.774,39 eura, a odnose se na primljene povrate glavnica danih zajmova.

**Izdaci za financijsku imovinu i otplate zajmova (5)** izvršeni su u iznosu 1.056.883,37 eura, a odnose se na otplatu dugoročnog kredita Županije u iznosu 660.042,17 eura i OB dr. Tomislav Bardek u iznosu 396.841,20 eura (otplata glavnice temeljem dugoročnog kredita za projekt dnevnih bolnica i za projekte praonice rublja i paviljona).

U obrascu PR-RAS eliminirane su unutar grupne transakcije koje se odnose na prijenose proračunskim korisnicima iskazanih na odjeljcima računskog plana 3672, 3673, 3691 i 3693 na rashodovnoj strani i odjeljcima 6391, 6393, 6394, 6711 i 6712 na prihodovnoj strani.

U tekućem razdoblju ostvaren je višak prihoda i primitaka nad rashodima i izdacima u iznosu 2.337.680,84 eura. Preneseni manjak iz prethodnog razdoblja iznosi 3.316.084,57 eura. Manjak prihoda i primitaka za pokriće u sljedećem razdoblju iznosi 978.403,73 eura.

U nastavku se daje pregled strukture manjka/viška po proračunskim korisnicima na dan 31.12.2023. godine:

|  |  |
| --- | --- |
| KORISNIK: | Ostvareno I-XII. |
| Zdravstvene ustanove | -10.313.758,31 |
| Dom za starije i nemoćne osobe Koprivnica | 21.794,20 |
| Osnovne škole | -14.407,47 |
| Srednje škole | -273.265,53 |
| PORA Razvojna agencija Podravine i Prigorja | -66.166,21 |
| Zavod za prostorno uređenje KKŽ | 17.661,84 |
| Javna ustanova za upravljanje zašt.dijel.prir. KKŽ | 2.948,96 |
| Koprivničko-križevačka županija | 9.646.788,79 |
| **UKUPNO:** | **-978.403,73** |

**Obrazac: BILANCA**

Konsolidirana Bilanca sadrži podatke o stanju imovine, obveza i vlastitih izvora Županije i proračunskih korisnika koji su u njezinoj nadležnosti, odnosno onih proračunskih korisnika za koje je propisana konsolidacija Bilance, a u skladu sa Okružnicom.

Stanje ukupne imovine na dan 31. prosinca 2023. godine iznosilo je 117.476.524,52 eura, od čega se na imovinu proračunskih korisnika odnosi 78% odnosno 91.254.305,62 eura, a na imovinu županiju 22% odnosno 26.222.218,90 eura. Nefinancijska imovina konsolidiranog proračuna iznosila je 98.979.755,17 eura, a financijska imovina 18.496.769,35 eura.

|  |  |
| --- | --- |
|  | Nefinancijska imovina |
| Zdravstvene ustanove | 36.549.567,62 |
| Dom za starije i nemoćne osobe Koprivnica | 146.800,23 |
| Osnovne škole | 33.497.123,27 |
| Srednje škole | 17.702.824,34 |
| PORA Razvojna agencija Podravine i Prigorja | 46.058,01 |
| Zavod za prostorno uređenje KKŽ | 52.634,95 |
| Javna ustanova za upravljanje zašt.dijel.prir. KKŽ | 52.839,81 |
| Koprivničko-križevačka županija | 10.931.906,94 |
| **UKUPNO:** | **98.979.755,17** |

Na dan 31.12.2023. godine odstupanja u odnosu na 1.1.2023. godine evidentirana su kao povećanje neproizvodene dugotrajne imovine i to zbog uknjiženja poljprivrednog zemljišta koje je Županija dobila temeljem Ugovora o darovanju s Ministarstvom državne uprave. Ostala odstupanja u najvećem dijelu kod proračunskih korisnika, a razlog tome je povećanje nabave medicinske opreme i ostale opreme kod zdravstvenih ustanova, zatim ulaganja u školske sportske dvorane koje se evidentiraju kao građevinski objekti u pripremi i ostala odstupanja koja se odnose na međusobne prijenose korisnika i Županije, a isto tako i primljene donacije kod proračunskih korisnika.

Stanje ukupne financijske imovine na dan 31. prosinca 2023. godine iznosilo je 18.496.769,35 eura. Novac u banci i blagajni iznosio je 14.559.758,44 eura. Županija posluje preko jedinstvenog računa riznice kojim su obuhvaćeni svi proračunski korisnici, no zbog provođenja EU projekata neki korisnici imaju otvorene posebne žiro-račune za iste. U nastavku se daje pregled po korisnicima i stanjima žiro-računa iskazanih u obrascu Bilanca:

Stanje žiro-računa

|  |  |
| --- | --- |
| Zdravstvene ustanove | 671.197,86 |
| Srednje škole | 44.576,40 |
| Javna ustanova za upravljanje  zašt. dijel.prir. KKŽ | 3.426,16 |
| Koprivničko-križevačka županija-račun riznice | 13.840.558,02 |

U obrascu Bilanca u procesu konsolidacije eliminirani su iznosi stanja iskazanih na računima obveza 23958 Obveze proračunskih korisnika za povrat u proračunu i račun 12941 Potraživanja proračuna od proračunskih korisnika za povrat u proračun u iznosu 679.524,05 eura, račun 23956 Obveze proračuna za naplaćene prihode proračunskih korisnika i 16721 Potraživanja za prihode proračunskih korisnika uplaćene u proračun u iznosu 3.791.527,16 eura (prilog bilješkama Tablica 1.)

Vlastiti izvori iznosili su 94.575.319,77 eura od kojih se na Županiju iznosi 19% odnosno 17.868.410,13 eura, a na proračunske korisnike 76.706.909,64 eura odnosno 81%. Vlastiti izvoru povećani su u odnosu na stanje početkom godine, a jedan od razloga je i završetak kapitalnih investicija u školstvu te prijenos proračunskim korisnicima. Ispravak vlastitih izvora za obveze evidentiran je u ukupnom iznosu 6.120.436,67 eura i o odnosi se na otplatu kredita Županije za financiranje projekata izgradnje školskih sportskih dvorana i OB dr. Tomislav Bardek Koprivnica.

**Obrazac: P-VRIO**

Ukupan iznos povećanja vrijednosti i u obujmu imovine i obveza iznosi 13.697.720,91 euro od čega najveći dio odnosi se na povećanje u obujmu imovine, a što iznosi 13.663.221,68 eura. U postupku konsolidacije eliminirani su isti poslovni događaji koji se odnose na prijenose imovine između Županije i proračunskih korisnika. Od ukupnog povećanja na proračunske korisnike odnosi se 99% a na Županiju 1%.

Povećanje u obujmu imovine odnosi se na prijenose za neproizvedenu dugotrajnu imovinu u iznosu 6.728.630,37 eura (završetak izgradnje školskih sportskih dvorana i prijenos proračunskim korisnicima), uknjiženje projekta Koljak prema Izvješću Državnog ureda za reviziju u iznosu 161.112,22 eura, darovanje umjetnine Grada Koprivnice u iznosu 36.266,51 euro, uknjiženje računalne opreme Odlukom Ministarstva pravosuđa i uprave u iznosu 1.042,44 eura i ostali prijenosi proračunskim korisnicima od strane nadležnih ministarstava..

Povećanje kratkotrajne imovine se odnosi na prijenose kod proračunskih korisnika u zdravstvu.

Što se tiče promjena u obujmu financijske imovine iskazani su otpisi nenaplativih potraživanja u najvećem dijelu OB Dr.Tomislav Bardek u iznosu 509.898,52 eura, potraživanja Županije u iznosu 17.759,76 eura i otpisi kod ostalih proračunskih korisnika te priznavanje potraživanja kod proračunskih korisnika kao rezultat knjigovodstvenih usklađenja.

Promjene u vrijednosti imovine odnose se na proračunske korisnike.

**Obrazac: RAS-funkcijski**

Temeljem čl. 6. Pravilnika o financijskom izvještavanju u proračunskom računovodstvu, u obrascu su obuhvaćeni svi obveznici predaje Izvještaja. Iskazani su rashodi poslovanja i rashodi za nabavu nefinancijske po funkcijskoj klasifikaciji Koprivničko-križevačke županije i proračunskih korisnika iz njezine nadležnosti. Ukupni rashodi izvršeni prema funkcijskoj klasifikaciji u izvještajnom razdoblju iznose 112.618.796,32 eura od čega se najveći dio odnosi na funkciju zdravstva 57.543.113,65 eura odnosno 51% i funkciju obrazovanja 40.093.359,85 eura odnosno 36%.

**Obrazac: OBVEZE**

Ukupne obveze na početku izvještajnog razdoblja iznosile su 25.536.805,14 eura

od čega se na proračunske korisnike odnosi 71% a na Koprivničko-križevačku županiju odnosi 29%.

Na kraju izvještajnog razdoblja stanje obveza iznosi 22.872.947,88 eura od čega

dospjele obveze iznose 16%. a nedospjele obveze 84%.

U nastavku se daje pregled dospjelih i nedospjelih obveza proračunskih korisnika:

|  |  |  |
| --- | --- | --- |
|  | Dospjele obveze | Nedospjele obveze |
| Zdravstvene ustanove | 87.557,12 | 17.465.026,37 |
| Dom za starije i nemoćne osobe Koprivnica | 33,10 | 102.879,27 |
| Osnovne škole | 11.037,88 | 391.982,63 |
| Srednje škole | 10.843,14 | 838.346,15 |
| PORA Razvojna agencija Podravine i Prigorja |  | 63.569,20 |
| Zavod za prostorno uređenje KKŽ |  | 2.675,94 |
| Javna ustanova za upravljanje zašt.dijel.prir. KKŽ |  | 16.239,52 |

Kod zdravstvenih ustanova dospjele obveze u najvećem dijelu odnose se na OB dr.T. Bardek Koprivnica u iznosu 79.023,83 eura, što je znatno niže u odnosu na isto razdoblje prošle godine budući da su u 2023. godini uplaćena znatna sredstva za podmirenje djela dospjelih obveza za lijekove i potrošni i ugradbeni materijal. Najznačajniji razlog koji je uzrok stanja dospjelih obveza i prekoračenja rokova plaćanja su nedostatni prihodi OB dr. Tomislav Bardek Koprivnica. Dospjele obveze kod ostalih korisnika odnose se na nepravovremeno zaprimanje i evidentiranje računa što je imalo za posljedicu njihovo neplaćanje u roku.

U obrascu Obveze u procesu konsolidacije eliminirane su obveze proračuna za naplaćene prihode proračunskih korisnika i potraživanja za prihode iz proračuna.

U Koprivnici, 27. veljače 2024. godine

Računopolagatelj: Ž U P A N :

Darko Masnec, dipl.oec. Darko Koren, ing.građ.

Tablica 1. Unutargrupne transakcije koje su eliminirane u izvještajima

